Morele Kompas - Forum 2.0 - jimileroux.com
Posted by Jimi le Roux on January 13, 2010 at 10:03am in Kursusse inligting en aflaaistukke
Moet ek die wet hou? Verkeerde vraag!
Die Here het ons die Tien Gebooie gegee as 'n samevatting van sy wil. Dit is ons gids vir 'n lewe wat God behaag. Dit is ons morele kompas. Dit wys tien rigtings uit waarin ons groei moet wees. "Ongelukkig" maak die Bybel dit duidelik, en ons eie ervaring ook, dat ons dit nie in eie krag kan nakom nie. "Gelukkig" help die Gees ons om te groei in die rigting van elkeen van hierdie tien doelwitte. In hierdie kursus (15 weke) gaan ons in groter diepte hierop in.
Ons kyk eers na ons verhouding tot die Tien Gebooie as deel van die wet van Moses - hou ons die wet?
Ons behandel dan die wet en die tien rigtings elkeen afsonderlik (gebod vir gebod oor 10 weke) en sien hoe hulle pragtig uiteenvou van die een na die ander.
Dan kyk ons na geestelike volwassenheid en 'n lewe deur die Gees - die enigste manier hoe ons in God se wil kan lewe!
Ek deel ook in 'n bylaag oor die polemiek van Sabbat of Sondag, wat weer in die kerk na vore kom die laaste tyd. Ons lê klem op die onderliggende beginsels aan die hand waarvan ons afleidings in die verband maak.
Morele Kompas is ideaal vir persoonlike groei, vir die aanbied van byeenkomste of vir bespreking in kleingroep-verband.
MOV - Voorblad
MO1 - Wet
Tags: morele kompas, tien gebooie, dekaloog, moet ek die wet hou, wet en vryheid, wet en genade, wettisisme, legalisme